recursal/SuperWikiNEXT-32B huggingface dataset:
*Hippeus*, sisäpuoli lakonialaisesta mustakuviomaljasta, n. 550–530 eaa.
Täysvarusteinen *hippeus*, attikalainen mustakuvioamfora, 550–540 eaa.
**Hippeis** (mon. m.kreik. ἱππεῖς; yks. ἱππεύς, *hippeus*) oli antiikin kreikkalaisten ratsuväestä käyttämä nimitys. Luokka oli toiseksi korkein Ateenan neljästä sosiaaliluokasta, ja koostui miehistä, jotka olivat kyllin varakkaita ylläpitämään sotahevosta valtion palveluksessa. Sosiaaliluokkana se on verrannollinen Rooman valtakunnan equites-luokkaan ja jossain määrin jopa keskiajan ritareihin.

Ateenassa luokka viittasi niihin kansalaisiin, joiden varallisuus oikeutti heidän kuulumisensa toiseksi korkeimpaan yhteiskuntaluokkaan. Spartassa *hippeis* oli kuninkaallinen kunniavartiosto, joka koostui 300 valikoidusta alle 30-vuotiaasta nuorukaisesta, jonka jäsenet – vaikka alun perin olivatkin ratsuväkeä – palvelivat lopuksi raskaana jalkaväkenä. Ateenan ja Spartan ratsuväki muodostettiin vasta persialaissotien jälkeen, kun taas Thessaliassa ja Boiotiassa ratsuväkeä oli käytössä jo arkaaisella kaudella.

Kreikkalainen ratsuväki oli raskaasti panssaroitua ja aseistettua, mikä haittasi sen käyttökelpoisuutta taistelussa. Se oli varustettu metallikypärillä ja levyhaarniskoilla, ja sen aseistukseen kuuluivat kaksiteräiset miekat ja keihäät. Kilpiä ei kuitenkaan käytetty.

Vasta Filippos II:n ja Aleksanteri Suuren aikana ratsuväestä tuli merkityksellinen osa armeijaa. Makedonialainen ratsuväki oli jaettu kevyeen ja raskaaseen ratsuväkeen, jotka kumpikin koostuivat noin 200 miehen vahvuisista osastoista.

Lähteet
-------

* Castrén, Paavo & Pietilä-Castrén, Leena: *Antiikin käsikirja*. Otava, 2000. ISBN 951-1-12387-4.

### Viitteet

1. ↑  Liddell, Henry George & Scott, Robert: ἱππεύς, ὁ *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
*Tämä artikkeli kertoo suomalaisesta jalkapalloilijasta. Riku Heinonen on myös suomalainen koripalloilija.*

**Riku Heinonen** (s. 5. kesäkuuta 1994 Järvenpää) on suomalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan puolustava keskikenttäpelaaja, mutta pystyy myös pelaamaan keskuspuolustajana.

Heinosen kasvattajaseura on Järvenpään Palloseura, jossa hän aloitti jalkapalloilun viisivuotiaana. Juniorivuosinaan hän pelasi myös Pallokerho Keski-Uusimaassa ja Helsingin Jalkapalloklubissa. Ensiesiintymisensä miesten sarjoissa Heinonen teki HJK:n reservijoukkueessa Klubi 04:ssä. Hän palasi JäPSiin keväällä 2011, mistä siirtyi Myllykosken Palloon elokuussa 2012. Hän debytoi Veikkausliigassa 17. syyskuuta 2012 ottelussa HJK:ta vastaan, ja kauden 2012 aikana hän pelasi yhteensä kolmessa liigaottelussa.

Heinonen on pelannut 27 ottelua Suomen nuorisomaajoukkueissa.

Lähteet
-------

1. ↑  Riku Heinonen IFK Mariehamnin kiikarissa *Keski-Uusimaa*.  24.5.2012. Suomen Lehtiyhtymä.  Arkistoitu 3.2.2016. Viitattu 10.11.2012.
2. 1 2  Riku Heinonen siirtyy Myllykosken Palloon *Keski-Uusimaa*.  30.8.2012. Suomen Lehtiyhtymä.  Arkistoitu 4.3.2016. Viitattu 10.11.2012.
3. ↑  JäPS – SalPa 14.5.2011 Järvenpään Palloseura. Viitattu 10.11.2012. [vanhentunut linkki]
4. ↑  HJK sai revanssinsa MYPAsta  17.9.2012. Myllykosken Pallo -47. Viitattu 10.11.2012. [vanhentunut linkki]
5. ↑  Pelaajat Veikkausliiga. Viitattu 10.11.2012.
6. ↑  Riku Heinonen MYPAan  31.8.2012. Myllykosken Pallo -47. Viitattu 10.11.2012. [vanhentunut linkki]

Aiheesta muualla
----------------

* Riku Heinonen Veikkausliigan sivustolla
* Riku Heinonen Myllykosken Pallon sivustolla[vanhentunut linkki]

PK-35 Vantaa – Veikkausliiga
1 Kollar |
2 Ademaj |
3 Väisänen |
5 Heinonen |
6 Olatuga |
7 Ismail |
8 Awari |
9 Ömer |
10 Xhaferi |
11 Kastrati |
12 Karvinen |
13 Volotinen |
14 Diasonama |
15 Jouini |
16 Rasimus |
17 Mombilo |
18 Khary |
19 N’Sombo |
20 Pitkänen |
28 Shala |
35 Rantanen |
55 Heimonen |
58 Heidari |
80 Said Ahmed |
Valmentaja Pihamaa
**Suomen asutuksen yleisluettelo** (**SAY**) on sukututkijanakin kunnostautuneen kirjailija Jalmari Finnen (1874–1938) aloitteesta tuotettu historiallinen aineskokoelma, jonka tarkoituksena oli kerätä tiedot koko Suomen maaseudun asutuskehityksestä pitäjä pitäjältä ja talo talolta 1539–1809 kruunun säilyneen tilimateriaalin (maakirjat, kymmenysluettelot, henkikirjat) avulla. Luettelo tuotettiin kirjoittamalla alkuperäislähteistä tietoja puhtaaksi riveittäin ja sarakkeittain, eri lähdesarjojen tiedot eri väreillä useilta vuosilta samalle aukeamalle ja yhdistämällä näin saadut luettelot kylittäin ja pitäjittäin. 

SAY on käyttökelpoinen apuväline tutkijalle, mutta se ei korvaa sen pohjana olleista primaarilähteistä suoritettua tutkimustyötä, ja luetteloon sisältyy myös virheitä. Projekti ei koskaan valmistunut, mutta palvelee keskeneräisenäkin historiantutkimuksen eri aloja. Parhaiten valmistui Finnelle erityisen läheinen Häme; itäsuomalaisista pitäjistä ainoastaan Juva ennätti projektiin mukaan. 

SAY on ollut käytettävissä alkuperäisenä Kansallisarkistossa Helsingissä, ja se on myös mikrokuvattu ja siten kaukolainattavissa. Suomen sukututkimusseura on julkaissut Internetissä luettelosta oppaan ja Kansallisarkisto painetun oppaan, joka on julkaistu myös internetissä osana Kansallisarkiston digitaaliarkistoa. Myös itse SAY on Arkistolaitoksen digitointiprojektin myötä vähitellen tulossa osaksi Kansallisarkiston digitaaliarkistoa värillisinä kuvatiedostoina, jotka palvelevat tutkijaa mustavalkoisia mikrofilmejä paremmin.

Lähteet
-------

1. ↑  Suomen asutuksen yleisluettelo *Geneologia.fi*. Suomen sukututkimusseura.  Arkistoitu 16.1.2009. Viitattu 16.10.2009.
2. ↑  Orrman, Eljas: *Suomen asutuksen yleisluettelon opas*. Valtionarkiston julkaisuja 7. Helsinki: Valtionarkisto, 1975. ISBN 951-46-1842-4. Oppaan verkkoversio (pdf) (viitattu 16.10.2009).  (Arkistoitu – Internet Archive)
3. ↑  Asutuksen yleisluettelo *Kansallisarkiston digitaaliarkisto*. Arkistolaitos. Viitattu 16.10.2009.

Aiheesta muualla
----------------

* Suomen asutuksen yleisluettelo SAY Arkistolaitos.  Arkistoitu 29.3.2010. Viitattu 16.10.2009.
Mario Soldati vuonna 1982.
**Mario Soldati** (17. marraskuuta 1906 Torino – 19. kesäkuuta 1999 Tellaro) oli italialainen kirjailija, elokuvaohjaaja ja käsikirjoittaja.

Soldati kävi jesuiittakoulun ja valmistui Torinon yliopistosta vuonna 1927. Hän jatkoi opintojaan Roomassa ja Columbian yliopistossa New Yorkissa. Soldati julkaisi ensimmäisen novellikokoelmansa *Salmace* vuonna 1929. Vuonna 1935 ilmestyi yksi hänen tunnetuimmista kirjoistaan, Yhdysvaltoja kuvaava *America primo amore*.

1930-luvulla Soldati työskenteli Emilio Cecchin johtamalla Cines-studiolla muun muassa Mario Camerinin, Alessandro Blasettin ja Renato Castellanin elokuvien käsikirjoittajana. Hänen ensimmäinen itsenäinen ohjaustyönsä oli *telefoni bianchi* -elokuva *Dora Nelson* vuonna 1939. Myöhemmin Soldati tuli tunnetuksi "kalligrafisiksi" kutsutuista historiallisista kirjallisuussovituksistaan kuten *Piccolo mondo antico* (1941) ja *Malombra* (1942). Toisen maailmansodan jälkeen hän ohjasi kirjallisuus- ja seikkailuelokuvia, tv-dokumentteja sekä nuoren Sophia Lorenin tähdittämän eroottisen melodraaman *Nainen joelta* (*La donna del fiume*, 1955).

Soldatin viimeinen näytelmäelokuva oli *Policarpo, "ufficiale di scrittura"* vuonna 1959. Sen jälkeen hän omistautui etupäässä kaunokirjalliselle tuotannolleen. Kirjailijan teoksista tärkeimpiä ovat omaelämäkerrallinen romaani *Le due città* (1964) ja kertomuskokoelma *I racconti del maresciallo* (1967).

Suomennettu teos
----------------

* *Amerikkalainen vaimo (La sposa americana)*. Suom. Jorma Kapari. Helsinki: Uusi kirjakerho, Kirjayhtymä, 1980.

Lähteet
-------

1. 1 2 3  Enciclopedia del Cinema *treccani.it*. Viitattu 11.3.2014. (italiaksi)
2. ↑  Enciclopedie on line *treccani.it*. Viitattu 11.3.2014. (italiaksi)
3. 1 2  Moliterno, Gino: *Historical Dictionary of Italian Cinema*, s. 299–300. Lanham, Toronto, Plymouth: The Scarecrow Press, 2008. ISBN 978-0-8108-6073-5.

Aiheesta muualla
----------------

* Elonet: Mario Soldati
* Internet Movie Database: Mario Soldati (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Japani
* Tšekki
* Australia
* Kreikka
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Italian People
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |
**Vuohilampi** on noin kahdeksan hehtaarin laajuinen järvi Espoon läntisimmässä osassa lähellä Kirkkonummen rajaa. Virallisen kaupunginosajaon mukaan se sijaitsee Siikajärven kaupunginosassa. Vuohilammen naapurijärviä ovat Kivilampi lännessä ja Pitkänen lounaassa. Vuohilammen ja Pitkäsen välillä on laskupuro; Pitkäsen pinta on noin kuusitoista metri|ä Vuohilammen pintaa alempana. Myös Vuohilammen pohjoispuolisten järvien - Siikajärvi, Heinäslampi ja Sahajärvi - pinnat ovat huomattavasti Vuohilampea alempana.

Vuohilammen, Kivilammen ja Pitkäsen välisellä kannaksella on pientaloasutusta. Turunväylä kulkee Vuohilammen eteläpuolitse.

Lähteet
-------

1. ↑  Paikannimihaku *Retkikartta.fi*. Metsähallitus. Viitattu 26.8.2019.
2. 1 2  Vuohilampi *Järviwiki*. SYKE. Viitattu 26.8.2019.
3. ↑  4.9 Vuohilampi *Espoon järvien tarkkailu vuonna 2013 : Väliraportti talvitutkimuksista*. Espoon kaupungin ympäristökeskus. Viitattu 26.8.2019. [vanhentunut linkki]
4. ↑  Vuohilampi Espoon karttapalvelussa
**Larisa Cerić** (s. 26. tammikuuta 1991) on bosniahertsegovinalainen judon MM- ja EM-mitalisti.

Cerić saavutti hopeaa avoimen luokan MM-kilpailuissa Marrakechissa 2017. Loppuottelussa hän hävisi japanilaiselle Sarah Asahinalle. Hän sai yli 78 kg:n painoluokassa MM-pronssia Bakussa 2018. Rio de Janeiron MM-kilpailuissa 2013 hän sijoittui yli 78 kg:n sarjassa viidenneksi ja Budapestissa 2017 sekä Tokiossa 2019 seitsemänneksi. Rio de Janeiron olympialaisissa 2016 hän karsiutui ensimmäisen ottelun jälkeen.

Cerić saavutti yli 78 kg:n sarjassa EM-hopeaa Montpellier’ssa 2014 hävittyään loppuottelussa ranskalaiselle Émilie Andéolille ja Tel Avivissa 2018, jolloin hävisi finaalissa Ranskan Romane Dickolle. Hän sai hopeaa myös Minskin Euroopan kisoissa 2019 hävittyään loppuottelussa Valko-Venäjän Maryna Slutskajalle. EM-pronssia hän saavutti Varsovassa 2017. Hän oli EM-kilpailuissa samassa painoluokassa viides Prahassa 2020 sekä seitsemäs Wienissä 2010 ja Budapestissa 2013. 

Cerić voitti alle 20-vuotiaiden maailmanmestaruuden yli 78 kg:n sarjassa 2009. Alle 23-vuotiaiden EM-kilpailuissa hän sai kultaa 2012, hopeaa 2010 ja pronssia 2009.

Cerić saavutti Välimeren kilpailuissa yli 78 kg:n sarjassa hopeaa Pescarassa 2009 ja pronssia Mersinissä 2013. Hän on saavuttanut Masters-, Grand Slam- ja Grand Prix -kilpailuissa kolme turnausvoittoa, neljä kakkossijaa ja kymmenen kolmossijaa. Maailmancupeissa ja Continental Open -kilpailuissa hänellä on kaksi turnausvoittoa ja viisi kolmossijaa. Hän on voittanut aikuisten sarjassa 14 Bosnia ja Hertsegovinan mestaruutta, näistä kahdeksan yli 78-kiloisissa ja kuusi avoimessa luokassa.

Lähteet
-------

1. 1 2 3 4  Larisa Ceric - Judoka *judoinside.com*. Viitattu 22.11.2020. (englanniksi)
**Hugh Swynnerton Thomas**, **paroni Thomas of Swynnerton**, (21. lokakuuta 1931 – 7. toukokuuta 2017) oli brittiläinen historioitsija. Hugh Thomas opetti historiaa Readingin yliopistossa 1966–1975. Vuosina 1979-1991 hän johti Centre for Policy Studies -tutkimuslaitosta, jonka yksi perustajista oli Margaret Thatcher. 

Thomas julkaisi vuonna 1961 Espanjan sisällissodasta kertovan merkittävän teoksen *The Spanish Civil War*, joka kiellettiin Francon ajan Espanjassa. Kirjalla oli suuri vaikutus Espanjan siirtymävaiheessa kohti demokratiaa. Tarkistettu painos ilmestyi 1977 ja toinen painos 2001.

Hugh Thomas kirjoitti useita kirjoja Espanjan historiasta. Lisäksi hän kirjoitti muun muassa Kuuban historiasta.

Lähteet
-------

* Manuel Lucena Giraldo: Muere Hugh Thomas, el hispanista que mejor contó la Guerra Civil española *ABC*.  7.5.2017.  (espanjaksi).
* Susana Urra: Obituary: Hugh Thomas, author of seminal book on the Spanish Civil War *El País*.  8.5.2017.  (englanniksi).

### Viitteet

1. ↑  Preston, Paul: Lord Thomas of Swynnerton *The Guardian*.  9.5.2017. Viitattu 28.2.2019 (englanniksi).


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Trove
* UK Parliament

 |
|  |
| Muut | 
* SNAC
* IdRef

 |

 |
Hugh Gaitskell
**Hugh Todd Naylor Gaitskell** (s. 9. huhtikuuta 1906 – 18. tammikuuta 1963) oli brittiläinen poliitikko. Gaitskell kuului työväenpuolueeseen. Hän toimi puolueensa puheenjohtajana vuosina 1955–1963. Gaitskell toimi myös polttoaine- ja energiaministerinä 1947–1950 sekä valtiovarainministerinä 1950–1951.

Ministerintehtävissään ja niiden jälkeen Gaitskell sai mainetta pidettynä puhujana, oikeudenmukaisena virkamiehenä ja käytännöllisenä talousmiehenä. Hän johti ja uudisti vuodesta 1955 lähtien työväenpuoluetta sen ollessa oppositiossa, kasvatti kansansuosiotaan ja oli lähellä päästä pääministerin asemaan, kunnes kuoli 56-vuotiaana.

Lähteet
-------

1. ↑  Vuosisatamme 1000 tärkeintä ihmistä, osa 17. (52-osainen juttusarja 1969–1970, suomennettu *The Sunday Timesista*.) *Helsingin Sanomat*, 4.1.1970, s. 10.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |
Katuun piirretty warchalking-symboli, joka ilmoittaa verkon olevan julkinen.
**Warchalking** tarkoittaa avoimesta WLAN-tukiasemasta ilmoittavien symbolien piirtämistä liidulla julkisiin paikkoihin.

Warchalking-symbolit suunnitteli ryhmä kaveruksia kesäkuussa 2002, ja ne julkaisi Matt Jones. Symbolien esikuvana olivat kiertävien työläisten Yhdysvalloissa toisilleen jättämät piirrossymbolit. Sana *warchalking* on ilmeisesti viite vuonna 1983 julkaistuun elokuvaan *Sotaleikit* (*War Games*). Elokuvassa oli krakkereita, jotka käyttivät ohjelmaa soittaakseen sattumanvaraisiin numeroihin ja toivoivat löytävänsä modeemin. Tämä tekniikka tuli tunnetuksi nimellä *wargames dialing* (joskus väärinkirjoitettu *wardialing*), josta *warchalking* myöhemmin johdettiin.

Wi-Fi-verkon löydettyään "sotaliiduttaja" piirtää erikoismerkinnän läheiseen julkiseen paikkaan, kuten seinään, jalkakäytävälle, tai valopylvääseen. 
Kaikki asiaan tutustuneet tunnistavat sen tarkoituksen ja tulevat nettiin.

Käsite on teoreettinen, käytännössä "sotaliidutusta" harrastetaan hyvin harvoin jos koskaan. Sen sijaan symboleita on käytetty kaupalliseen tarkoitukseen ja WWW:ssä hakemistosymboleina. Esimerkiksi panOULU-verkon kylteissä on avoimen verkon warchalking-symboli.

Katso myös
----------

* Wardriving

Aiheesta muualla
----------------

* Kuvia tai muita tiedostoja aiheesta **Warchalking** Wikimedia Commonsissa

* (Arkistoitu – Internet Archive)
**Kesä ’42** (*Summer of ’42*) on Robert Mulliganin ohjaama komediallinen draamaelokuva vuodelta 1971. Nostalgisessa kasvukertomuksessa 15-vuotias Hermie viettää sotavuosina kesäänsä Yhdysvaltojen itärannikon Nantucketin saarella kahden muun pojan kanssa ja ihastuu yksipuolisesti ystävälliseen nuoreen naiseen, jonka mies on rintamalla. Tarina perustuu käsikirjoittaja Herman Raucherin omiin muistoihin, jotka hän elokuvan saaman yllättävän hyvän yleisömenestyksen myötä sovitti myös romaaniksi.

Elokuvan musiikin on säveltänyt Michel Legrand, joka palkittiin parhaan musiikin Oscarilla ja brittiläisellä Bafta-palkinnolla. Elokuva sai lisäksi kolme muutakin Oscar-ehdokkuutta (paras alkuperäiskäsikirjoitus, paras kuvaus ja paras leikkaus) sekä kaksi Golden Globe -ehdokkuutta (paras draamaelokuva ja paras ohjaus)..

Rooleissa
---------

|  |  |  |
| --- | --- | --- |
|  Jennifer O’Neill  | … |  Dorothy
  |
|  Gary Grimes  | … |  Hermie
  |
|  Jerry Houser  | … |  Oscy
  |
|  Oliver Conant  | … |  Benjie
  |

Vastaanotto
-----------

Elokuvan tv-ensiesityksen alla joulukuussa 1980 Helsingin Sanomien Mikael Fränti kirjoitti, että elokuva on raikkaimmillaan alun lomanviettojaksoissa kuvatessaan kolmen murrosikäisen pojan sattumuksia, mutta vakavammassa loppujaksossa tarinan käsittely on hieman etäistä. Myös Chicago Sun-Timesin Roger Ebertin mielestä koko elokuva on melko ulkokohtaista aikuisen miehen muistelua eikä oikein pääse nuorukaisen pään sisään tai aitoihin nuoruuden tunnelmiin.

Lähteet
-------

1. 1 2  *Kesä ’42* AllMoviessa. (englanniksi). Viitattu 9.1.2021.
2. ↑  Fränti, Mikael: Mulliganin viehko Kesä 42.  *Helsingin Sanomat*, 8.12.1980, s. 51. Näköislehti (maksullinen). Viitattu 9.1.2021.
3. ↑  Summer of '42, ensi-ilta-arvio 1971, rogerebert.com. Viitattu 9.1.2021.
**Tarbaneis** (m.kreik. Ταρβανεῖς(?)) oli antiikin aikainen kaupunki ja kaupunkivaltio (*polis*) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta.

Myöskään Tarbaneisin historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Tarbaneis kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa viidesti vuosien 453/452–425/424 eaa. välillä.

Kaupungin kansalaisesta käytettiin etnonyymiä *Tarbaneus* (Ταρβανεύς).

Lähteet
-------

1. 1 2 3  Hansen, Mogens Herman & Nielsen, Thomas Heine: "934 Tarbaneis", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. ↑  Tarbaneis *Pleiades*. Viitattu 2.11.2020.
Hugh Munro vuonna 1891.
**Hugh Thomas Munro** (16. lokakuuta 1856 Lontoo – 19. maaliskuuta 1919 Tarascon) oli skotlantilainen vuorikiipeilijä ja Munrojen nimeäjä. Hän kuului Munron klaaniin, ja hän oli neljäs Lindertisin baronetti.

Monro syntyi yhdeksänlapsisen perheen vanhimpana vuonna 1856. Perhe vietti osan vuodesta Lontoossa sekä osan heidän Lindertisin tilalla lähellä Kirriemuiria Angusissa. Vuonna 1873 17-vuotias Munro lähti Stuttgartiin opiskelemaan saksankieltä. Siellä hän ihastui Alpeihin ja kiinnostui muutenkin vuorista. Vuonna 1880 hän muutti Etelä-Afrikkaan terveydellisistä syistä, koska hänellä oli puhjennut keuhkopussitulehdus. Etelä-Afrikassa hänestä tuli Natalin kuvernöörin Sir George Colleyn yksityinen sihteeri, ja hän palveli epäsäännöllisesti ratsuväessä Basutomaan Gun War-sodassa.

Sir George Colley kuoleman jälkeen Munro palasi Lindertisin tilalle, ja otti osaa perheen tilanhoidosta. Samaan aikaan hän kiinnostui politiikasta, ja oli aktiivinen Forfarshiren paikallispolitiikassa. Vuonna 1885 hän nousi Konservatiivipuolueen ehdokkaaksi Kirckaldy Burghsin parlamenttipaikalle, joka oli tuolloin yksi skotlantilainen vaalipiiri Fifen Kirckaldyssa.

Vuonna 1889 hän oli perustamassa skotlantilaista vuorikiipeilyseuraa Scottish Moutaineering Clubia. Pari vuotta myöhemmin vuonna 1991 hän julkaisi listan, jossa hän luetteloi 538 skotlantilaista yli 3000 jalkaa korkeaa vuorenhuippua, ja joista 283 hän nimesi Munroksi. Tämän ansiosta hänet tunnetaan Skotlannissa sekä muualla maailmassa vuorikiipeilijöiden parissa.

Munro rakasti matkustamista, ja hän matkusti paljon perheenä kanssa ympäri maailmaa. Ensimmäisen maailmansodan sytyttyä hän oli 58-vuotias ja liian vanha palvelukseen. Tuolloin hän ilmoittautui vapaaehtoiseksi Punaisen ristin palvelukseen, ja lähti vuonna 1915 Maltalle etsimään ja auttamaan pakolaisia. Sieltä hänen oli pakko palata takaisin kotiin sairauden takia, mutta hän palasi vuonna 1918 Etelä-Ranskaan Tarasconiin tyttärensä kanssa pitämään Punaisen ristin kanttiinia ranskalaisille sotilaille. Vuonna 1919 hän palellutti itsenä ja sai keuhkokuumeen, johon hän myös menehtyi.

Lähteet
-------

1. ↑  Genealogy page Clan Munro USA.  Arkistoitu 9.11.2018. Viitattu 8.11.2018. (englanniksi)
2. 1 2 3 4  Sir Hugh Munro Undiscovered Scotland. Viitattu 8.11.2018. (englanniksi)
**Xerox 820** oli Xeroxin valmistama 8-bittinen mikrotietokone, joka perustui Ferguson Big Board -suunnitteluun. Ensimmäinen malli julkaistiin vuonna 1981.

Tietokoneen suorituskyky oli vaatimaton sen korkeaan hintaan nähden.

Ensimmäisen mallin seuraaja Xerox 820-II julkaistiin vuonna 1982 ja sen seuraaja Xerox 16/8 vuonna 1983.

Tekniset tiedot
---------------

Koneessa oli Zilog Z80A suoritin 2,5 MHz:n kellotaajuudella ja 64 kilotavua RAM-muistia.
Koneessa oli levykeasema massamuistia varten ja CP/M-käyttöjärjestelmä.

Tietokoneen emolevy oli samassa yksikössä näytön kanssa. Levykeasema oli erillisessä kotelossa.

Lähteet
-------

1. 1 2 3  Xerox 820-II centre for computing history. Viitattu 11.5.2019. (englanniksi)
2. 1 2 3 4 5  Xerox 820 Personal Computer *oldcomputers.net*. Viitattu 11.5.2019. (englanniksi)
3. 1 2 3  Xerox 820 *old-computers.com*.  Arkistoitu 4.4.2019. Viitattu 11.5.2019. (englanniksi)

Aiheesta muualla
----------------

* Dokumentaatiota bitsavers.org-palvelussa (englanniksi)
* Ferguson Big Board[vanhentunut linkki] (englanniksi)
**Pahan oma** (engl. *The Devil`s Own*) on yhdysvaltalainen elokuva vuodelta 1997. Elokuvan on ohjannut Alan J. Pakula, pääosissa elokuvissa ovat Brad Pitt, Harrison Ford sekä Margaret Colin. Elokuva kertoo Yhdysvaltoihin paenneesta IRA-terroristista, joka pääsee tekaistulla henkilöllisyydellä asumaan perheeseen jonka suvun juuret ovat Irlannista.

Musiikin elokuvaan on tehnyt James Horner, mutta elokuvassa käytetään myös The Cranberriesin kappaletta "God Be With You"

Rooleissa
---------

|  |  |  |
| --- | --- | --- |
|  Brad Pitt  | … |  Rory Devaney/Francis Austin McGuire
  |
|  Harrison Ford  | … |  Tom O'Meara
  |
|  Margaret Colin  | … |  Sheila O'Meara
  |
|  Rubén Blades  | … |  Edwin Diaz 
  |
|  Treat Williams  | … |  Billy Burke
  |
|  George Hearn  | … |  Peter Fitzsimmons
  |
|  Mitchell Ryan  | … |  Päällikkö Jim Kelly
  |
|  Natascha McElhone  | … |  Megan Doherty
  |
|  Paul Ronan  | … |  Sean Phelan
  |
|  Simon Jones  | … |  Harry Sloan
  |
|  Julia Stiles  | … |  Bridget O'Meara
  |
|  Ashley Carin  | … |  Morgan O'Meara
  |
|  Kelly Singer  | … |  Annie O'Meara
  |

Elokuvan kulkua
---------------

**Varoitus:  Seuraava kirjoitus paljastaa yksityiskohtia juonesta.**
Francis Austin McGuire näkee lapsena, kun irlantilaiset lojalistit murhaavat hänen isänsä. Isänsä kuoleman jälkeen Frankie liittyy IRA:han ja uskoo jonain päivänä kostavansa isänsä kuoleman. Frankie on vastuussa 13 brittisotilaan sekä 11 irlantilaisviranomaisen taposta. Verisen yhteenoton jälkeen IRA:n jäseniä kuolee ja henkiinjäänyt Frankie pakenee Yhdysvaltoihin rauhoittaakseen tilannetta. Frankie saa järjestettyä asuinpaikan New Yorkista poliisiperheestä, jonka vaimo on irlantilaista alkuperää. Frankie ottaa uuden henkilöllisyyden käyttöön ja käyttää nimeä Rory Devaney. Perheen poliisi-isä Tom O`Meara (Harrison Ford), sekä perheen muut jäsenet eivät osaa epäillä mitään Rorysta ja hänen menneisyydestään. 

Rory uskottelee muille käyvänsä töissä rakennushommissa mutta tekeekin samalla ohjuskauppaa asevälittäjän Billy Burken (Treat Williams) kanssa. Roryn saadessaan ohjuskaupat kuntoon selviää myös perheelle totuus Roryn menneisyydestä ja Tom haluaakin estää hänen aikeensa viedä ohjukset Irlantiin.

**Juonipaljastukset päättyvät tähän.**

Lähteet
-------

1. 1 2  The Devil's Own (1997) Box Office Mojo. Viitattu 25.5.2018.
*Tämä artikkeli käsittelee vuoden 1986 elokuvaa. Vuoden 1996 elokuvasta katso Pahan otteessa (vuoden 1996 elokuva).*

**Pahan otteessa** (engl. *52 Pick-Up*) on vuonna 1986 ensi-iltansa saanut toimintatrilleri. Se perustuu Elmore Leonardin romaaniin *Peli toisen elämästä*. Elokuvan ohjasi John Frankenheimer ja sen pääosissa ovat Roy Scheider ja Ann-Margret.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Roy Scheider näyttelee varakasta, naimisissa olevaa ja Los Angelesissa asuvaa teollisuusmies Harry Mitchelliä, jonka vaimo (Ann-Margaret) työskentelee kaupunginvaltuustolle. Harryllä on kuitenkin lyhytkestoinen suhde tyttöön (Kelly Preston), mikä johtaa lopulta Harryn kiristämisen kohteeksi: kolme kiristäjää vaativat Harryltä 105 000 dollaria vastineeksi videonauhasta, joka sisältää todisteet Harryn suhteesta rakastajattareensa. Vaimonsa poliittisen uran vuoksi Harry ei voi mennä ilmoittamaan kiristyksestä poliisille. Harryllä ei kuitenkaan ole kuin 52 000 dollaria, minkä hän todistaa yhdelle kiristäjistään, Alan Raimylle (John Glover). Raimy hyväksyy Harryn 52 000 dollarin tarjouksen, minkä jälkeen Harry ryhtyy kääntämään kiristäjänsä toisiaan vastaan.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Roy Scheider  | … |  Harry Mitchell
  |
|  Ann-Margret  | … |  Barbara Mitchell
  |
|  Vanity  | … |  Doreen
  |
|  John Glover  | … |  Alan Raimy
  |
|  Robert Trebor  | … |  Leo Franks
  |
|  Lonny Chapman  | … |  Jim O'Boyle
  |
|  Kelly Preston  | … |  Cini
  |
|  Doug McClure  | … |  Mark Arveson
  |
|  Clarence Williams III  | … |  Bobby Shy
  |
|  Alex Henteloff  | … |  Dan Lowenthal
  |

Arvioita
--------

*Video-oppaassa* vuodelta 1994 Asko Alanen kuvailee elokuvaa yllättävän karskiksi ja kiihkeäksi kiristysjännäriksi ja antaa sille kolme tähteä viidestä, mikä vastaa sanallista arviota "hyvä".

Lähteet
-------

1. ↑  *52 Pick-Up* *Internet Movie Database Inc*. Viitattu 17.3.2009. (englanniksi)
2. ↑  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.
**Sijaisperheeksi** kutsutaan perhehoitoa tarjoavaa perhettä, johon on lastensuojelullisista syistä sijoitettu perheeseen juridisesti kuulumaton lapsi. Sijaisperhe toimii hoitoa ja huolenpitoa tarvitsevan lapsen kasvu- ja elinympäristönä lapsen biologisen perheen sijaan. 

Sijaishuoltoon päädytään, jos biologiset vanhemmat eivät kykene huolehtimaan lapsestaan riittävällä tasolla. Myös biologiset vanhemmat voivat toivoa lapsen sijoitusta halunaan tarjota lapselle mahdollisuus nykyistä parempaan kasvuympäristöön. Lapselle tarjotaan mahdollisuus tavata biologisia vanhempiaan sijaisperheessä asuessa. 

Sijaisperheen vanhempia koulutetaan järjestämällä heille muun muassa koulutuspäiviä. He myös käyvät asiakaspalavereissa lasten biologisten vanhempien ja lapsen oman sosiaalityöntekijän kanssa. Myös viime käden vastuu ja päätösvalta lapsen hoitoon ja huolenpitoon liittyvissä asioista on lapsen sosiaalityöntekijällä. 

Lapsi voidaan sijoittaa sijaisperheeseen 18- tai 21-vuotiaaksi asti. Tämän jälkeen hän on muiden täysi-ikäisten tavoin vapaa muuttamaan itsenäiseen asumiseen.
**ASLR** (*Address-space Layout Randomization*) on ROP-hyökkäystä (*Return Oriented Programming*) vastaan on kehitetty tekniikka. ROP-hyökkäystä käytetään NX-bitin suojauksen kiertämiseen.

ASLR on käyttöjärjestelmän tekniikka, jolla pyritään varmistamaan osoiteavaruuden olevan tuntematon hyökkääjälle. Tekniikka julkaistiin Linuxissa 2005 ja vuonna 2007 macOS:ssä ja Windowsissa. Tekniikka ei korjaa haavoittuvuuksia, eikä seuraa tai raportoi niitä vaan tekee haavoittuvuuksien hyödyntämisestä vaikeampaa hyökkääjälle.

Linux-ytimen KASLR soveltaa tekniikkaa myös ytimen omiin tietorakenteisiin sijoittaen ne ennalta tuntemattomiin paikkoihin.

ROP-hyökkäyksiä ovat esimerkiksi ret2libc, ret2gets ja ret2plt. ROP-hyökkäykset ylikirjoittavat funktion paluuosoitteen hyökkääjän hallitsemaan koodiin. Stack Smashing Protection (SSP) on kehitetty havaitsemaan pinon ylikirjoittaminen.

ASLR lisää satunnaisen offset-arvon jokaisen tietokoneohjelman virtuaalimuistiosoitteeseen tehden hyökkääjälle vaikeammaksi ennakoida muistiosoitteen, johon ohjelman halutaan palaavan. Jos paluuosoite on huono se vähentää hyökkäyksen onnistumisen todennäköisyyttä.

Lähteet
-------

1. 1 2  On the effectiveness of NX, SSP, RenewSSP and ASLR against stack buffer overflows (PDF) *hmarco.org*. Viitattu 20.9.2020. (englanniksi)
2. 1 2 3  How ASLR protects Linux systems from buffer overflow attacks *networkworld.com*.  8.1.2019. Viitattu 24.9.2020. (englanniksi)
3. ↑  Jake Edge: Kernel address space layout randomization *lwn.net*.  9.10.2013. Viitattu 24.9.2020. (englanniksi)
4. ↑  1.7. Kernel address space randomization *kernelnewbies.org*. Viitattu 24.9.2020. (englanniksi)
5. 1 2 3  Security Technologies: Stack Smashing Protection (StackGuard) *access.redhat.com*.  20.8.2018. Viitattu 24.9.2020. (englanniksi)
6. 1 2  ASLR: How Robust is the Randomness? (PDF) *cs.ucdavis.edu*. Viitattu 24.9.2020. (englanniksi)
**Chevrolet HHR** on Chevroletin pieni, retrotyylisesti muotoiltu, crossover-luokan henkilöauto. Ensiesittely Pohjois-Amerikassa tapahtui Los Angelesin autonäyttelyssä vuonna 2005 ja Euroopassa Geneven autonäyttelyssä maaliskuussa 2007. Ajoneuvolla ei ollut varsinaista edeltäjää tai seuraajaa sittemmin. Mallistossa oli sitä ennen lisenssillä valmistettu Tracker- ja jälkeenpäin 2012- tuli eri maissa valmistettava Orlando-malli.

Auton valmistus lopetettiin 2011.

Yleistä
-------

Mallinimi HHR tulee sanoista *Heritage High Roof*. Pohjalevy on Delta-pohjalevy, sama jota käytetään muun muassa Chevrolet Cobaltissa, Pontiac G5:ssä ja Saturn IONissa. Auton muotoilu on saanut inspiraationsa vuoden 1949 Chevrolet Suburbanista. Auton muotoilija on ollut Bryan Nesbitt, joka oli ennen töissä Chrysler-yhtiössä ja pääsuunnittelija PT Cruiserille. Nesbitt palkattiin GM:n suunnittelijaksi, jossa hän toimi Chevroletin Yhdysvaltain mallien pääsuunnittelijana.
Auto on tila-auto tyyppinen 5-hengen farmarimalli, jossa on muunneltavat sisätilat jossa on n.1,78 kuutiometrin kokoinen tavaratila, mm. jokaisen mallin apukuskin penkin saa tasaiseksi lattiaksi. Autoa valmistettiin myös umpikylkimallisena mutta 4-ovisena, jolloin siihen sai valinnaisena kaukosäätimesta auki pomppaavat takaovet.
Mallistossa oli viisi eri tasoa jotka vain vähän vaihtelivat tuotannon aikana; LS, LT, 2LT, Special Edition ja SS-malli joka tuli mallivuodelle 2008.

Auton tuotanto tapahtui vuoden 2011 loppuun saakka Meksikossa, Ramos Arizpessa. Aluksi malli oli vain Pohjois-Amerikan markkinoilla, mutta vuonna 2007 se tuli saataville myös Euroopassa ja Japanissa. Autoa ei tuotu koskaan Suomeen koska silloinen Suomen lainsäädäntö olisi vaatinut kaikkien auton lasien ja valaisimien vaihtamista E-merkinnällä varustettuihin. Autoa vietiin paljon mm. Saksaan ja Ruotsiin, jossa kansallinen poikkeusmerkintä oli mahdollista tehdä.

Suorituskykyisen SS-version valmistus alkoi joulukuussa 2007. Mallissa käytettiin samaa 2-litraista, 260 hevosvoimaista, turboahdettua Ecotec-moottoria, jota on käytetty jo Pontiac Solstice GXP:ssä ja Saturn Sky Red Line:ssä. Moottori oli käytössä myös Fisker Karma-sähköauton voimanlähteenä.

Moottorit
---------

| Malli | Mallivuodet | Moottori | Iskutilavuus | Teho | Vääntö |
| --- | --- | --- | --- | --- | --- |
| **2.2** |  | R4 Ecotec |  | 107 kW (145 hv) | 210 Nm |
| **2.4** |  | R4 16V Ecotec | 2 399 cm3 | 125 kW (174 hv) @6 200 r/min | 222 Nm @4 800 r/min |
| **SS** | 2008– | R4 Ecotec | n. 2000 cm3 | ? kW (260 hv) |  |

Mitat
-----

* Pituus: 4 480 mm
* Leveys: 1 760 mm
* Korkeus: 1 600 mm
* Akseliväli: 2 631 mm

Aiheesta muualla
----------------

* 

* Kuvia tai muita tiedostoja aiheesta **Chevrolet HHR** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chevrolet\_HHR
Lucas Auer - 2014
**Lucas Auer** (s. 11. syyskuuta 1994 St. Johann in Tirol) on itävaltalainen moottoriurheilija. Hän on entisen F1-kuljettaja Gerhard Bergerin sisarenpoika.

Ura
---

Auer aloitti uransa karting-sarjoissa. Vuonna 2010 Auer sijoittui toiseksi Saksan Junior Kart mestaruussarjassa. Vuonna 2011 Auer voitti JK Racing Asia Series-sarjan mestaruuden. Vuonna 2012 Auer sijoittui toiseksi Saksan F3-sarjassa. Hän kilpaili myös Toyota Racing Series ja Formula 3 Euroseries-sarjoissa samana vuonna. Vuonna 2013 Auer kilpaili Euroopan Formula 3 -sarjassa, missä hän voitti yhden kilpailun ja sijoittui sarjan neljänneksi. Vuonna 2014 Auer jatkoi Euroopan F3 -sarjassa. Hän saavutti kolme voittoa, yhden paalupaikan ja kaksi nopeinta kierrosta sijoittuen jälleen sarjan neljänneksi. Vuonna 2015 Auer siirtyi kilpailemaan DTM-sarjaan.

Lähteet
-------

1. ↑  Eurointernational - Over 20 Years of Success *Team*. Eurointernational Group. Viitattu 6.7.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Lucas Auer**.
*
**Pyhäjärvi** on humusjärvi Karkkilan keskustaajamassa luoteisella Uudellamaalla. Sen pinta-ala on 1,4 neliökilometriä.

Maantiede
---------

Pyhäjärven pituus kaakosta luoteeseen on 1,9 kilometriä ja leveys lounaasta koilliseen 1,0 kilometriä. Saaria ei ole. Karkkilan liikekeskusta sijaitsee järven itäpuolella. Järveä ympäröi kulttuurimaisema, itärannalla on pieni luonnonsuojelualue. Yleisiä uimarantoja on kaksi. Pyhäjärvi on suhteellisen tasasyvyinen, altaan keskivaiheilla sijaitsee kymmenen metrin syvänne ja järven syvin kohta, 10,6 metriä.

Pyhäjärven itärannalle virtaa Saavajoki pohjoisesta Kanta-Hämeen alueelta. Mustionjoki eli Karjaanjoki saa alkunsa Pyhäjärven kaakkoisosan luusuasta. Virta vie etelään Hiidenveden kautta Suomenlahteen.

Pyhäjärven etelä- ja lounaispuolella on useita pieniä vakavesiä, kuten Sontiainen ja Ruuhilampi.

Maatalous ja asutus kuormittavat Pyhäjärveä. Sen ekologinen tila on hyvä, vesitilavuus on 6 438 000 kuutiometriä.

Pyhäjärven kalasto on särkivaltaista. Muita lajeja ovat esimerkiksi ahven, hauki, kiiski, made ja salakka. Kasvillisuutta edustaa muun muassa järviruoko, osmankäämä ja ulpukka.

Pyhäjärvi (23.051.1.001) kuuluu Pyhäjärven-Saavajoen alueeseen (23.051), joka on kolmannen jakovaiheen vesistö Karjaanjoen vesistössä (23). Toinen jakovaihe on Puneliajärven alue (23.05). Pyhäjärvi on laajin Pyhäjärven-Saavajoen alueen kuudesta yli hehtaarin laajuisesta vakavedestä, seuraavaksi laajimmat ovat Ikainen ja Iso Lautlampi. Valuma-alue sijaitsee Karjaanjoen vesistön pohjoisosassa.

Pyhäjärvi on kolmanneksi laajin Karkkilan noin 60:stä yli hehtaarin laajuisesta vakavedestä. Sitä laajempia ovat Onkimaanjärvi ja Vaskijärvi. Vesitilavuudeltaan Pyhäjärvi on yli kaksi kertaa Vaskijärveä suurempi.

Lähteet
-------

1. 1 2 3 4 5 6  Pyhäjärvi, vakavesi, Karkkila
2. 1 2 3 4 5 6 7 8 9  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 18.5.2021.
3. 1 2 3 4 5 6  Pyhäjärvi *Vesientila.fi*. Länsi-Uudenmaan vesi ja ympäristö ry. Viitattu 18.5.2021.
4. ↑  Pyhäjärvi. Järviwiki. Viitattu 18.5.2021.
5. ↑  Pyhäjärven - Saavajoen alue (23.051). Järviwiki. Viitattu 18.5.2021.
6. ↑  Karkkila. Järviwiki. Viitattu 18.5.2021.

Aiheesta muualla
----------------

* Kalapaikka.net: Pyhäjärven lintutorni
* Vahavesi.fi: Karkkilan historiaa
**ASL Airlines Ireland** (aiemmin **Air Contractors**) on matkustaja- ja rahtilentoyhtiö. Yhtiö operoi lentoja eri puolin Eurooppaa muille lentoyhtiöille, kuten FedExille ja DHL Expressille. Yhtiö operoi myös aikatauluttamattomia charterlentoja ja joitain wet lease -lentoja. ASL Airline Holding Limited, ASL Airlines Irelandin emoyhtiön pääkonttori on Swordsissa, County Dublinissa, Irlannissa.

Historia
--------

Yhtiö perustettiin vuonna 1972 nimellä **Air Bridge Carriers**. Samana vuonna yhtiö lensi ensilentonsa. Syyskuussa 1992 yhtiö vaihtoi nimensä **Hunting Cargo Airlines**:iksi. Samana vuonna yhtiön koko liikenne siirrettiin Irlantiin. Kesäkuussa 1998 yhtiö myi ilmailuosuutensa CMB Compagnie Maritime Belgelle ja Safairille. Samalla yhtiö rebrandattiin **Air Contractors**iksi. 

Air Contractors osti vuonna 2008 ranskalaisen lentoyhtiön Europe Airpostin. Myöhemmin, kun EAP oli kokonaan osa Air Contractorsia, yhtiö uudelleenbrandattiin **ASL Aviation Groupiksi**. Tytäryhtiöt Air Contactors ja Europe Airpost pitäisivät kuitenkin omat nimensä. Nimi edustaa lentoyhtiöitä, tukea ja leasingia (engl. **A**irlines, **S**upport and **L**easing). Tästä tuli nimi ASL ja se on pysynyt lentoyhtiön mukana. 

Vuonna 2010 Air Contactors halusi jotain uutta, ja alkoi kuljettamaan matkustajia Boeing 737-300-koneilla. Air Contractors operoi koneita yhdessä Europe Airpostin kanssa.

4. päivä kesäkuuta 2015 ASL Aviation Group ilmoitti, että Air Contractorsin nimi vaihdettaisiin **ASL Airlines Irelandiksi**, ja Europe Airpostin nimi vaihdettaisiin **ASL Airlines France**:ksi. Lisäksi yhtiön matkan varrella ostamien lentoyhtiöiden Farnair Hungaryn ja Farnair Switzerlandin nimet vaihdettaisiin **ASL Airlines Hungary**ksi ja **ASL Airlines Switzerland**iksi.

5. päivä helmikuuta 2016 yhtiö ilmoitti ostaneensa yhtiön TNT Airwaysin ja PAN Airin, ja muuttavansa näiden nimet **ASL Airlines Belgium**iksi ja **ASL Airlines Spain**iksi.

ASL Aviation Groupin tytäryhtiö ASL Airlines Switzerland lakkautti kaikki lennot 1. helmikuuta 2018.

Laivasto
--------

| Lentokone | Käytössä | Tilauksia | Muuta |
| --- | --- | --- | --- |
| Airbus A300-600RF | 4 | - | Kaikki koneet DHL:n käytössä |
| Airbus A330-300/P2F | 2 | - | Kaikki koneet Air Hong Kong:in käytössä |
| ATR 42-300F | 5 | - | Kaikki koneet FedEx Express:in käytössä |
| ATR 72-200F | 12 | - |  |
| 5 | FedEx Express:in käytössä |
| Boeing 737-300 | 1 | - | Wet leasattu Aer Lingusille kesäksi 2018 |
| Boeing 737-300F | 1 | - |  |
| Boeing 737-400F | 7 | - | Koneet FedEx Express:in käytössä |
| Boeing 737-800/BCF | - | 2 | Leasattu GECASilta, toimitetaan 2018 |
| Boeing 757-200 | 4 |. | Kaikki koneet wet leasattu Aer Lingusille |

Air Contractorsin ATR 72
ASL Airlines Irelandin Boeing 757-200 Aer Lingusin väreissä
Tämä on ASL Airlines Irelandin laivasto 30. päivänä syyskuuta 2018

Lähteet
-------

1. (Arkistoitu – Internet Archive)
2. 
3. 
4. (Arkistoitu – Internet Archive)
5. (Arkistoitu – Internet Archive)
6. 
7. 
8. ASL Airlines Irelandin Boeing 737-400F
**Chevrolet Trailblazer** on Chevroletin vuodesta 2019 lähtien valmistama crossover-tyyppinen automalli, joka sijoittuu mallistossa pienemmän Traxin ja suuremman Equinoxin väliin. Se perustuu samalle pohjalevylle kuin Buick Encore GX.

Trailblazer esiteltiin Shanghain autonäyttelyssä huhtikuussa 2019 yhdessä Chevrolet Trackerin kanssa. Pohjois-Amerikan markkinoilla mallin ensiesittely oli Los Angelesin autonäyttelyssä marraskuussa 2019. Moottorivalikoiman muodostavat kolmesylinteriset turboahdetut 1,2- ja 1,3-litraiset (155 hv) bensiinimoottorit. Molempien yhteydessä on portaaton CVT-automaattivaihteisto, mutta suuremman moottorin yhteyteen saa myös yhdeksänportaisen automaattivaihteiston. Vetotapana on vakiona etuveto, mutta saatavana on myös nelivetoinen malliversio.

Lähteet
-------

1. 1 2  2021 Chevrolet Trailblazer debuts in LA with sub-$20,000 price tag *Motor Authority*.  21.11.2019. Viitattu 25.1.2020. (englanniksi)
2. ↑  This Is the New Chevrolet Trailblazer for China *Motor Trend*.  16.4.2019. Viitattu 25.1.2020. (englanniksi)

Aiheesta muualla
----------------

* Kuvia tai muita tiedostoja aiheesta **Chevrolet Trailblazer** Wikimedia Commonsissa
**Timo Steiner** (s. 6. toukokuuta 1976 Tallinna) on virolainen säveltäjä.

Steiner valmistui vuonna 1994 Tallinnan musiikkilukiosta, jossa sai sävellysopetusta René Eespereltä, Toomas Trassilta ja Mati Kuulbergilta. Vuonna 1999 hän valmistui Viron musiikki- ja teatteriakatemiasta, jossa oli Jaan Räätsin opiskelija. Vuosina 1999–2001 hän opiskeli akatemian maisteriohjelmassa Raimo Kangron johdolla. Lisäksi hän osallistui Marek Stachowskin pitämille mestarikursseille Rostockissa ja suoritti opintoja Moskovan konservatoriossa Roman Ledenevin johdolla.

Steiner perusti vuonna 1997 Bowed Piano Ensemblen ja toimi sen taiteellisena johtajana. Kokoonpano perustettiin NYYD-festivaalia varten ja oli aktiivinen vuoteen 2000. Se levytti musiikkia Viron radiolle ja sai monilta virolaissäveltäjiltä sille sävellettyjä kappaleita. Vuonna 1999 Steiner oli Ülo Krigulin kanssa perustamassa Viron musiikki- ja teatteriakatemian syysfestivaalia. Vuonna 2000 hän liittyi Viron musiikkipäivien organisointikomiteaan, ja vuonna 2003 hänestä tuli sen taiteellinen johtaja. Vuonna 1996 hän aloitti sävellyksen ja musiikin teorian opettamisen Tallinnan musiikkilukiossa, jonka johtaja hänestä tuli syksyllä 2005.

Steinerin omia sävellyksiä on esitetty Viron nykymusiikkitapahtumien lisäksi Liettuassa, Yhdysvalloissa, Venäjällä, Saksassa ja muissa maissa. Vuonna 1998 Steinerin säveltämä *Diary of Minotaur* voitti Viron musiikkipäivien kitaranteoskilpailun. Kamariorkesterisävellys *Sunrise Academy* sai voiton Viron musiikki- ja teatteriakatemian kilpailussa, ja se soitettiin akatemian uuden rakennuksen käyttöönoton yhteydessä vuonna 1999. Steiner sai vuonna 2002 Heino Eller -palkinnon. Kahteen otteeseen hänelle on myönnetty Viron kulttuurirahaston musiikkirahaston vuosipalkinto – ensin Viron musiikkipäivien johtamisesta ja muusta työstä virolaismusiikin edistämiseksi, sitten uudesta oopperasta.

Steiner on ollut Viron säveltäjäliiton jäsen vuodesta 1999.

Lähteet
-------

1. 1 2 3 4 5  Estonian Music Information Centre: Timo Steiner


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Yhdysvallat

 |
|  |
| Taiteenala | 
* MusicBrainz

 |

 |
**Timo Saini** (s. 1945) on suomalainen yritysjohtaja ja hallitusammattilainen, joka on toiminut monien media- ja suoramarkkinointiyhtiöiden johdossa. Hän jäi vuonna 2002 eläkkeelle *Valittuja Paloja* kustantaneen Reader’s Digest Nordicin toimitusjohtajan tehtävistä. Aiemmin Saini on työskennellyt muun muassa Yhtyneitten Kuvalehtien varatoimitusjohtajana sekä 1980- ja 1990-lukujen vaihteessa Insinöörilehtien sekä siitä ja Talouselämä Oy:stä 1990 muodostuneen Talentumin toimitusjohtajana.

Kauppatieteiden maisteriksi opiskellut Timo Saini aloitti uransa Suomen Unileverillä. Vuosina 1997–1999 hän oli Lontoossa toimivan Reader´s Digest Ass. Inc.:n European Vice President.

Nykyisin Timo Saini toimii monien hallitusten jäsenenä ja puheenjohtajana erityisesti perheyrityksissä sekä pääomasijoittajien hallinnoimissa yrityksissä.

Lähteet
-------

1. 1 2 3  Vuosikertomus 2013 (PDF) (Arkistoitu – Internet Archive), Euroloan Group Oyj 2014. Sivu 12. Viitattu 24.6.2016.
2. ↑  Timo Saini eläkkeelle Valituista Paloista, *Markkinointi & Mainonta* 20.3.2002. Viitattu 24.6.2016.
3. ↑  KTM Timo Saini, hallituksen puheenjohtaja (Arkistoitu – Internet Archive), Pro Competence Oy. Viitattu 24.6.2016.
**Artur Balsam** (8. helmikuuta 1906 Varsova – 1. syyskuuta 1994 New York) oli puolalaissyntyinen, yhdysvaltalaistunut pianisti.

Balsam teki konserttidebyyttinsä 12-vuotiaana. Hän opiskeli Łódźin konservatoriossa ja Berliinin valtionmusiikkiakatemiassa. Vuonna 1930 hän voitti kansainvälisen pianokilpailun ja vuonna 1931 hän sai Mendelssohn-palkinnon. Vuonna 1932 Balsam kiersi Yhdysvalloissa viulisti Jehudi Menuhinin kanssa, ja kansallissosialismin noustessa hän päätti jäädä maahan. Balsam levytti kaikki Wolfgang Amadeus Mozartin viulusonaatit Oscar Shumskyn kanssa ja kaikki Ludwig van Beethovenin viulusonaatit Joseph Fuchsin kanssa. Hän levytti myös sellisti Zara Nelsovan kanssa.

1960-luvulla Balsam esiintyi pianotriona viulisti William Krollin ja sellisti Benar Heifetzin kanssa. Balsam opetti Bostonin yliopistossa ja Manhattan School of Musicissa. Vuosina 1956–1992 hän johti kamarimusiikkiin keskittynyttä kesäkoulua Mainessa.

Lähteet
-------

1. 1 2 3  Artur Balsam Britannica


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
**Minimaalinen hallinto** (MVM eli Minimum Viable Management) tarkoittaa hallinnollisten tehtävien vähentämistä mahdollisimman alhaiselle tasolle. Hallinnollisia tehtäviä tehdään vain sen verran kuin tarvitsee.

Minimaalisen hallinnon perusidea on hallinnollisten tehtävien minimointi. Työnantaja joutuu välttämättä tekemään hallinnollisia tehtäviä, mutta MVM-mallissa niiden määrä yritetään minimoida. Koko mallin idea on pienentää organisaation sisäistä hallinnolista kuormaa, jolloin työntekijöille jää enemmän aikaa arvoa tuottavaan toimintaan.

Itseohjautuvuuden avulla voidaan vähentää hallinnollisia henkilöitä, kun ihmisten annetaan päättää toimintatavoistaan. Itseohjautuva organisaatio pystyy syntymään vain, jos sille annetaan rajat, joiden sisällä kehittyminen tapahtuu. Esimerkiksi jalkapallonpelaajat järjestäytyvät jalkapallokentälle. Heitä rajoittaa sekä fyysinen kenttä että jalkapalloliiton asettamat säännöt. Rikollisjärjestöt järjestäytyvät sallittujen ja kiellettyjen asioiden mukaan. Johtamisen vähentämisen näkökulmasta johtaja rajaa ympäristön asettamalla sääntöjä, joiden perusteella organisaatio voi kehittyä.

Johtaja voi vähentää johtamiseen käytettyä aikaa luomalla ympäristön, jossa työntekijät toimivat itseohjautuvasti.

Työntekijälähtöisestä päätöksenteosta ja siten ylhäältä päin tulevan hallinnon vähentymisestä kertoo Goforen työsuhdepolkupyöräedun syntyminen: "Sitä suunnitellessa pallottelimme erilaisia vaihtoehtoja kuten polkupyörien liisaamista, ostamista firmalle tai jonkinlaista työntekijöiltä firmaan virtaavaa polkupyörien kuittisirkusta, joka johtaisi palkan uudelleen laskentaan toteutuneen mukaan.

Polkupyöräedun toteutukseksi valitsimme työntekijöille maksettavan vakiosumman palkan päälle. Sen saa kun ei lunasta työsuhdematkalippua tai auton pysäköintietua. Hallinnolle helppoa ja työntekijä saa edun helposti yhdellä ilmoituksella."

Katso myös
----------

* Yritysjohtaminen

Lähteet
-------

1. ↑  Ruusulehto, Viivi: *Työnantajbrändin merkitys sekä käytännön toteuttaminen ohjelmistoalalla*. Pro gradu -tutkielma. Jyväskylän yliopisto, Kauppakorkeakoulu. Jyväskylä: Jyväskylän yliopisto, 2017. Teoksen verkkoversio.
2. ↑  Kärki, Timur: Minimum Viable Management tukee itseohjautuvuutta ja keventää hallintoa (Kirjoitus LinkedIn-palvelussa) *linkedin.com*.  28.6.2017. Viitattu 15.9.2017.
3. 1 2  Appelo, Jurgen: *Management 3.0 : leading Agile developers, developing Agile leaders*, s. 154-157. 1. painos. Yhdysvallat: Addison Wesley, 2011. ISBN 978-0-321-71247-9. englanti
4. ↑  Gofore Oy: Minimaalinen hallinto työntekijän silmin (Blogikirjoitus yrityksen verkkosivuilla) *gofore.com*.  16.1.2017. Viitattu 14.9.2017.